OpenLLM-France/wikimedia huggingface dataset:
# Interfície dependent del mitjà

Una interfície dependent del mitjà (MDI) descriu la interfície (tant física com elèctrica/òptica) en una xarxa informàtica des d'una implementació de capa física fins al medi físic utilitzat per portar la transmissió. Ethernet sobre parell trenat també defineix una interfície d'encreuament d'interfície dependent del mitjà (MDI-X). Els ports MDI-X automàtics de les interfícies de xarxa més noves detecten si la connexió requeriria un encreuament i escull automàticament la configuració MDI o MDI-X perquè coincideixi correctament amb l'altre extrem de l'enllaç.

## Ethernet

La popular família Ethernet defineix interfícies comunes que depenen del mitjà. Per a 10BASE5, la connexió al cable coaxial es va fer amb una aixeta vampir o amb un parell de connectors N. Per a 10BASE2, la connexió al cable coaxial es feia normalment amb un únic connector BNC al qual es connectava una peça en T. Per al cablejat de parell trenat 8P8C, s'utilitzen connectors modulars (sovint anomenats incorrectament "RJ45" en aquest context). Per a la fibra, s'utilitzen una varietat de connectors segons la disponibilitat del fabricant i l'espai físic.
Amb 10BASE-T i 100BASE-TX, s'utilitzen parells trenats separats per a les dues direccions de comunicació. Com que els cables de parell trenat estan cablejats convencionalment pin a pin (directes), hi ha dos pinouts diferents que s'utilitzen per a la interfície depenent del mitjà. Aquests s'anomenen MDI i MDI-X (encreuament d'interfície depenent del mitjà). Quan es connecta un port MDI a un port MDI-X, s'utilitza un cable directe, mentre que per connectar dos ports MDI o dos ports MDI-X, s'ha d'utilitzar un cable creuat. Convencionalment, MDI s'utilitza en dispositius finals i encaminadors, mentre que MDI-X s'utilitza en concentradors i commutadors. Alguns concentradors i commutadors tenen un port d'enllaç ascendent MDI (sovint commutable) per connectar-se a altres concentradors o commutadors sense un cable creuat.
Per connectar dos ports de la mateixa configuració (MDI a MDI o MDI-X a MDI-X) amb una connexió de 10 o 100 Mbit/s (10BASE-T o 100BASE-TX), es necessita un cable creuat Ethernet per creuar el transmetre i rebre senyals al cable, de manera que coincideixin al nivell del connector. La confusió de la necessitat de dos tipus de cables diferents per a qualsevol cosa que no sigui topologies de xarxa en estrella jeràrquiques va provocar una solució més automàtica.

## Referències

* ↑ «What is MDI/MDX (medium dependent interface/MDI crossover)?» (en anglès). https://www.techtarget.com.+[Consulta: 13 maig 2023].
* ↑ «MDI vs MDIX And Auto MDI/MDIX Basis | FS Community» (en anglès). https://community.fs.com,+29-08-2018.+[Consulta: 13 maig 2023].
* ↑ «114.8 Medium Dependent Interface (MDI)» (en anglès). https://www.ieee802.org.+[Consulta: 13 maig 2023].
* ↑ «MDI/MDI-X» (en anglès). https://community.cisco.com,+23-04-2007.+[Consulta: 13 maig 2023].
# Edifici al carrer Fluvià, 17 (Guissona)

Edifici al carrer Fluvià, 17 és una obra de Guissona (Segarra) protegida com a Bé Cultural d'Interès Local.

## Descripció

Edifici de pedra de quatre plantes. La planta baixa és una obertura d'arc rebaixat en tota la seva totalitat, destinada a ús comercial. Fusta, vidre i vitralls amb formes sinuoses tanquen aquest buit de façana. Les dues plantes repeteixen un mateix esquema compositiu, tres portes balconeres amb un balcó corregut de forja decorat amb motius florals, que ocupa la totalitat de la façana. L'última planta està formada per sis finestres amb arc de mig punt coronades per un ràfec de fusta.
(Text procedent del POUM)

## Referències

* 1 2 «Edifici al carrer Fluvià, 17». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2021].
# Atmosfera reductora

Una atmosfera reductora és una atmosfera que envoltava la Terra fa uns 4.000 milions d'anys, sense quantitats significatives d'oxigen lliure (O2) i altres gasos o vapors oxidants evitant d'aquesta manera l'oxidació. En termes químics és una atmosfera amb abundància d'àtoms d'hidrogen, o altres substàncies que proporcionen fàcilment electrons i escassedat d'àtoms d'oxigen i nitrogen. Una atmosfera reductora conté reductors, o molècules saturades amb àtoms d'hidrogen, com ara amoni (NH3) i metà (CH4), que són capaços de reduir altres molècules. Així el carboni, per exemple, apareix en la seva forma més reduïda (CH 4) però no en una forma oxidada (CO) o una forma completament oxidada (CO2). El debat sobre el grau d'oxidació de l'atmosfera primitiva de la Terra és un dels temes fonamentals dels models de l'origen de la vida.
En l'actualitat es creu que els gasos com nitrogen, vapor d'aigua i diòxid de carboni eren els principals components de l'atmosfera primitiva i donaven al cel un caràcter neutre i un color roig.

## Referències

* enciclopedia.us
* creationwiki
* es.answers
# Les Censades (Fígols de Tremp)

Les Censades és un paratge del terme municipal de Tremp, al Pallars Jussà, dins de l'antic terme de Fígols de Tremp.
Està situat a llevant del poble de Fígols de Tremp i a ponent del de Claret, al sud i a tocar de la carretera C-1311, a sota del punt quilomètric número 21.

## Enllaços externs

* Institut Cartogràfic de Catalunya
# Vanessa Tait

Vanessa Tait (Wiltshire, 1971) va créixer a Gloucestershire, va estudiar a la Universitat de Manchester i completà un màster en Escriptura Creativa i Biogràfica al Goldsmiths College. És la besneta d'Alice Liddell, la nena que va inspirar Lewis Carroll a escriure Alicia en terra de meravelles. The Looking Glass House és la seva primera novel·la, inspirada en els tresors de la família i les històries de l'Alice original. La novel·la, ambientada a Oxford el 1862 relata la relació de Mary Pickett —institutriu de la família Liddell—, amb Alice, les seves germanes i Charles L. Dodgson (Lewis Carroll).

## Referències

* ↑ «Lewis Carroll no era una maravilla | Cultura | EL PAÍS» (en castellà). El País, 23-03-2015. [Consulta: 14 març 2016].
* ↑ «Vanessa Tait | CCCB». web. Centre de Cultura Contemporània de Barcelona (CC-BY-SA via OTRS). [Consulta: 24 març 2016].
* ↑ Vanessa Tait. The Looking Glass House. Atlantic Books, 2 juliol 2015. ISBN 978-1-78239-655-0.

## Enllaços externs

* «Kosmopolis 15. The Looking Glass House | Multimèdia | CCCB». [Consulta: 14 març 2016].
# Mein Führer: La veritat més autèntica sobre Adolf Hitler

Mein Führer: La veritat més autèntica sobre Adolf Hitler (títol original en alemany: Mein Führer - Die wirklich wahrste Wahrheit über Adolf Hitler) és una pel·lícula escrita i dirigida per Dani Levy i protagonitzada per Helge Schneider i Ulrich Mühe. Considerada com una sàtira sobre el nazisme i en to de comèdia, la pel·lícula de producció alemanya va ser estrenada el 2007.

## Argument

En un Berlín derruït pels bombardejos aliats, Hitler (Helge Schneider) es troba aïllat i trist, decaigut per la derrota que s'anuncia imminent. Goebbels (Sylvester Groth) pretén donar un cop d'efecte preparant al dictador per a un últim discurs amb una posada en escena duta a terme per Leni Riefenstahl, però en l'única persona que el Führer confiaria per al seu entrenament seria el seu antic professor jueu d'interpretació, Grünbaum (Ulrich Mühe). Goebbels el trasllada en secret a ell i a la seva família des del camp de concentració de Sachsenhausen a la cancelleria del Reich. En només cinc dies Grünbaum té la missió de tornar a posar al Führer en forma de nou.

## Repartiment

* Helge Schneider: Adolf Hitler
* Ulrich Mühe: Prof. Adolf Grünbaum
* Sylvester Groth: Joseph Goebbels
* Ulrich Noethen: Heinrich Himmler
* Stefan Kurt: Albert Speer
* Lambert Hamel: SS-Brigadeführer Johann Rattenhuber
* Adriana Altaras: Elsa Grünbaum
* Lars Rudolph: Heinz Linge
* Katja Riemann: Eva Braun
* Ilja Richter: Kurt Gerheim
* Meret Becker: Secretària
* Torsten Michaelis: SS-Oberscharführer Moltke
* Wolfgang Becker: KZ-Kommandant Banner
* Tim Fischer: Kempkas Geliebter
* Marion Kracht: Rosemarie Riefenstahl
* Hinnerk Schönemann: Kommissar

## Rebuda

* "A estones una sitcom moderna a costa d'un cabdill perillosament peripatètic (...), la pel·lícula renega aviat de la caricatura vitriòlica per entrar al terreny del missatge (...) Puntuació: ★★★ (sobre 5). "
* "Arrenca a tota metxa. (...) A partir de la mitja hora de metratge, cap de les situacions no sembla tenir interès, cap dels diàlegs no té alçària còmica o transcendència teòrica."
* "La comicitat de 'Mein Führer' no és subversiva sinó revulsiva."

## Referències

* ↑ «Mein Führer - Die wirklich wahrste Wahrheit über Adolf Hitler». Spiegel.
* ↑ «Mein Führer - Die wirklich wahrste Wahrheit über Adolf Hitler». Helge.
* ↑ Fernández, Fausto Fotogramas.
* ↑ Ocaña, Javier El País.
* ↑ Frías, Miguel Clarín.

## Enllaços externs

* Desmontando a Hitler Arxivat 2010-06-19 a Wayback Machine. a FanDigital.es (castellà)
# Pinan

Els pinan o heian (平安) són una sèrie de cinc katas que s'usen en molts estils de karate. Els katas pinana són originaris d'Okinawa i van ser posteriorment modificats per Anko Itosu. Quan Gichin Funakoshi portà el karate al Japó canvià el nom per heian que significa "tranquil·litat i calma", ja que en aquells temps va esclatar la Segona Guerra Sinojaponesa i tot el que tingué res relacionat amb la Xina es va fer extremadament impopular.

## Història

Els katas pinan van ser introduir a les escoles d'Okinawa a principis de segle xx, i poc després per molts altres professors. En el dia d'avui els katas pinan estan present en els estils: shitō-ryū, wadō-ryū, shōrin-ryū, kobayashi-ryū, kyokushin, shōrei-ryū, shotokan, satsubayashi-ryū, shukokai, shindo jinen ryu, kosho-ryū kempo i molts altres estils més.

## Referències

* ↑ Schmeisser, Elmar T. Channan: Heart of the Heians. Trafford Publishing, 2004, p. 124. ISBN 978-1-41201-357-4.
* ↑ McCarthy, Patrick; McCarthy, Yuriko. Ancient Okinawan Martial Arts: Koryu Uchinadi. Turtle Publishing, 1999, p. 144. ISBN 978-0-80483-147-5.

## Enllaços externs

* Heian Nidan kata diagrama Arxivat 2009-09-03 a Wayback Machine. (Shotokan)
* Heian Sandan kata diagrama Arxivat 2009-09-03 a Wayback Machine. (Shotokan)
* Heian Yondan kata diagrama Arxivat 2009-09-03 a Wayback Machine. (Shotokan)
* Heian Godan kata diagrama Arxivat 2009-09-03 a Wayback Machine. (Shotokan)
# Pic de Monellet

El Pic de Monellet és una muntanya de 2.726,4 m alt situada en un contrafort nord de l'eix de la serralada principal dels Pirineus, en el terme comunal de Fontpedrosa, de la comarca del Conflent, a la Catalunya del Nord. Està situat al nord-est del centre de la part meridional de la comuna de Fontpedrosa, a la carena que separa les valls de la Riberola, al nord-oest, i del Torrent de Carançà, al sud-est. És al nord-est del Pic de Racó Petit i al sud-oest del Piló de la Xemeneia.

## Referències

* ↑ El Pic de Monellet en els ortofotomapes de l'IGN

## Bibliografia

* Ponsich, Pere; Lloret, Teresa; Gual, Raimon. «Fontpedrosa». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Dvor

Dvor és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Barrina

La barrina o tribana és una eina manual que serveix per a foradar fusta. Té forma de T, i consta de tres parts: mànec, tija i punta. La part per la qual se subjecta l'eina és el mànec, que sovint és de fusta. La part metàl·lica consta de la tija que és cilíndrica i que uneix el mànec a la punta que té forma d'hèlix. S'utilitza per encetar el caragolament dels caragols. Per perforar, el sentit de gir és el de les agulles del rellotge. Ocasionalment es pot usar en altres materials lleugers.
La triba és una barrina grossa de fuster, d'escloper, de selleter.
La utilització d'aquesta eina és ben simple, ja que només s'ha d'agafar pel mànec i girar-lo i paral·lelament fer pressió, així s'aconsegueix penetrar la fusta. El seu ús és comú a les aules de tecnologia perquè és idònia per foradar fustes primes o materials similars, per contra a la indústria no s'empra habitualment, donat que aquest sector acostuma a usar el metall o altres materials més resistents (a banda que la perforació va a càrrec de màquines i no manual).
Per la seva acció perforant i contínua, el terme barrina també es fa servir en significat metafòric com a sinònim d'insistent.
Barrinar també significa rumiar o, cosa que és el mateix, pensar donant-li voltes a un assumpte de difícil solució.

## Referències

* ↑ Eduard Inglada, Alonso Pallí, Francisco Fernández, "Fitxes de les eines de l'aula de Tecnologia de l'ESO", Direcció General d'Ordenació Educativa, Generalitat de Catalunya
* ↑ «Triba». Diccionari de fusteria. Termcat. [Consulta: 16 desembre 2021].
* ↑ «GDLC - barrinar». [Consulta: 5 març 2017].

## Vegeu també

* Trebinella
* Filaberquí
Viccionari
# Les Cent-Acres

Les Cent-Acres és un municipi francès situat al departament del Sena Marítim i a la regió de Normandia. L'any 2007 tenia 38 habitants.

## Demografia
### Població

El 2007 la població de fet de Les Cent-Acres era de 38 persones. Hi havia 16 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 23 habitatges, 14 eren l'habitatge principal de la família, 6 eren segones residències i 2 estaven desocupats. 21 eren cases i 1 era un apartament. Dels 14 habitatges principals, 13 estaven ocupats pels seus propietaris i 1 estava llogat i ocupat pels llogaters; 1 tenia tres cambres, 5 en tenien quatre i 8 en tenien cinc o més. 8 habitatges disposaven pel capbaix d'una plaça de pàrquing. A 6 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Les Cent-Acres el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 0 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 28 persones, 20 eren actives i 8 eren inactives. De les 20 persones actives 18 estaven ocupades (8 homes i 10 dones) i 2 estaven aturades (1 home i 1 dona). De les 8 persones inactives 3 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

L'any 2000 a Les Cent-Acres hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Les Cent-Acres a l'INSEE.
* Évolution et structure de la population Fitxa amb el detall de dades de Les Cent-Acres a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Unrest

Unrest és una pel·lícula nord-americana dirigida per Jason Todd Ipson l'any 2006.

## Repartiment

* Corri English (Alison Blanchard)
* Marisa Petroro (Alisa Covas)
* Ben Livingston (Ivan Verbukh)
* Abner Genece (Malcolm Little)
* Derrick O'Connor (Dr. Blackwell)
* Scot Davis (Brian Cross)
* Joshua Alba (Carlos Aclar)
* Jay Jablonski (Rick O'Connor)
* Reb Fleming (Dr. Saltz)
* Anna Johnson (Jennifer)
* J.C. Cunningham
* Terence Goodman
* Rhett Willman
* Stefania Barr
* Julio Bove
* Mario DeAngelis
* Susan Duerden
* Christopher J. Stephenson
* Jerry Tracy

## Premis

* International Horror and Sci-Fi Film Festival 2006 (Horror Awards): Premi a la millor pel·lícula de terror (Best Horror Feature).
* International Horror and Sci-Fi Film Festival 2006 (Horror Awards): Premi a la Millor Actriu (Best Actress) per Corri English.

## Referències

* 1 2 Unrest a Internet Movie Database (anglès) consultat el 2011

## Enllaços externs

* Unrest - Lloc web oficial
# Micronycteris sanborni

Micronycteris sanborni és una espècie de ratpenat que viu al Brasil i Bolívia. Fou anomenat en honor del zoòleg estatunidenc Colin Campbell Sanborn.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 357. ISBN 978-0801893049.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Petrell de Vanuatu

El petrell de Vanuatu (Pterodroma occulta) és un ocell marí de la família dels procel·làrids (Procellariidae), d'hàbits pelàgics, que cria sobre algunes illes de l'arxipèlag de Vanuatu.
# Platense Fútbol Club

El Platense Fútbol Club (Platense Fútbol Club Sociedad Anónima de Capital Variable) és un club hondureny de futbol de la ciutat de Puerto Cortés.

## Història

El club va ser fundat el 4 de juliol de 1960. Als seus inicis el club va tenir el suport de la companyia Tela Railroad Company, ja que la majoria dels seus jugadors també eren contractats per la companyia. Fou un dels clubs fundadors de la lliga hondurenya el 1964, competició de la qual fou primer campió. El club, però, va haver d'esperar 36 anys per obtenir el segon campionat.
El juny de 2012, el CD. Platense va descendir però es fusionà amb el CD Necaxa esdevenint Platense FC i romanent a la lliga Nacional.

## Palmarès

* Lliga hondurenya de futbol:
** 1965-66, 2000-01 Clausura
* Lliga d'ascens d'Hondures: 1
** 1982
* Copa hondurenya de futbol:
** 1996, 1997, 2018

## Màxims golejadors

* Raúl Centeno Gamboa 53 gols
* Juan Manuel Cárcamo 52 gols
* Francisco Ramírez 47 gols
* Eduardo Antonio Laing 41 gols
* Oscar Piedrahita 33 gols
* Marcelo Ferreira 28 gols
* Carloso Alvarado 27 gols
* Dennis Caballero 26 gols
* Luis Alonso Perdomo 25 gols
* Marcelo Andres Verón 23 gols

## Galeria

| Julio César de León es formà al Platense | Entrenament a l'estadi Exelsior de Puerto Cortés |

## Referències

* ↑ Oficial la fusión Platense-Necaxa Arxivat 2012-06-15 a Wayback Machine. - La Tribuna (castellà)
* ↑ «Honduras - List of Champions». RSSSF. [Consulta: 1r octubre 2011].
* ↑ «Honduras - List of Cup Winners». RSSSF. [Consulta: 1r octubre 2011].

## Enllaços externs

* Història del Platense Arxivat 2007-07-01 a Wayback Machine.
# Impassibilitat

La impassibilitat (del llatí in-, "no", passibilis, "capaç de patir, experimentar emoció") descriu la doctrina teològica que Déu no experimenta dolor ni plaer a partir de les accions d'un altre ésser. Sovint s'ha vist com una conseqüència de l'aseïtat divina, la idea que Déu és absolutament independent de qualsevol altre ésser, és a dir, de cap manera causalment dependent. Ser afectat (literalment fet per tenir una determinada emoció, afecte) per l'estat o les accions d'un altre semblaria implicar una dependència causal.
Alguns sistemes teològics retraten Déu com un ésser expressiu de moltes (o totes) emocions. Altres sistemes, principalment el cristianisme, el judaisme i l'islam, representen Déu com un ésser que no experimenta sofriment. Tanmateix, en el cristianisme hi havia una antiga disputa sobre la impassibilitat de Déu (vegeu nestorianisme). Tot i així, s'entén en totes les religions abrahàmiques, inclòs el cristianisme, que Déu és "sense passions", perquè és immutable. Així, en el cristianisme, mentre que la naturalesa humana creada de Crist és mutable i transitable, la divinitat no ho és.
Les referències a la ira divina i les reaccions del Déu de l'Antic Testament són llegides com a metàfores segons aquesta doctrina.

## Principals teòlegs

Teodoret, un bisbe i teòleg cristià primerenc, va escriure: "Són salvatges i blasfems els que atribueixen la passió a la naturalesa divina", a les seves Demostracions pel sil·logisme.
L'agustinisme, una de les principals escoles de pensament cristianes associades amb més freqüència al catolicisme romà i al protestantisme calvinista, afirma amb força la impassibilitat de Déu, així com la seva impecabilitat. També defensa la noció d'actes de Déu i la intercessió divina, com els miracles de les Escriptures.
Martí Luter i especialment Joan Calví van ser molt influenciats per Agustí, i les seves teologies són similars en molts aspectes pel que fa a la impassibilitat divina.

## Referències

* ↑ Demonstrations by Syllogism, at http://www.newadvent.org/fathers/2704.htm
# Dvorak (cràter)

Dvorák és un cràter d'impacte en el planeta Mercuri de 75 km de diàmetre. Porta el nom del compositor txec Antonín Dvořák (1841-1904), i el seu nom va ser aprovat per la Unió Astronòmica Internacional el 1976.

## Referències

* ↑ «Dvorák». Gazetteer of Planetary Nomenclature. United States Geological Survey, 11-10-2016. [Consulta: 3 juny 2017].

## Vegeu també

* Llista de cràters de Mercuri
# Vermiglio

Vermiglio és un municipi italià, dins de la província de Trento. L'any 2007 tenia 1.896 habitants. Limita amb els municipis de Carisolo, Giustino, Ossana, Peio, Pellizzano, Ponte di Legno (BS), Spiazzo i Strembo.

## Administració

Llista d'alcaldes :
| Període | Identitat | Partit |
| 2005- | Carlo Daldoss | Llista cívica |